શહેરના નવરંગપુરા વિસ્તારમાં રહેતા નેહલના લગ્ન રેખા(ઓળખ છૂપાવવા નામ બદલ્યું છે)સાથે થયા હતા. લગ્ન બાદ બન્નેનું લગ્નજીવન સુખરૂપ ચાલી રહ્યું હતું. જો કે, થોડા વખત બાદ બન્ને વચ્ચે ફરવા જવા બાબતે તકરાર શરૂ થઇ હતી. રેખાને નેહલ ફરવા લઇ જતો ન લઇ જતો હોવાની ફરિયાદ રેખા પિયરિયાને પણ કરતી હતી. બીજી તરફ નેહલ પોતાના કામમાં વ્યસ્ત હોવાથી તેને ફરવા લઇ ન જઇ શકતો હોવાનો ખુલાસો કરતો હતો. બીજી તરફ 2015માં પ્રેશર કૂકર ખરાબ થઈ ગયું હોવાથી રેખાએ નેહલને કૂકર લાવવા જણાવ્યું હતું. ઉપરાંત પ્રેશર કૂકરમાં ખામી હોવાને કારણે હાલાકી પડતી હોવાની રજૂઆત પણ કરી હતી. પરંતુ નેહલ કૂકર લઇ આપવામાં આનાકાની કરી રહ્યો હતો. છેવટે મામલો બન્નેના અહમ પર આવી ગયો હતો. જેથી કંટાળી રેખા ઘર છોડી ચાલી ગઇ હતી.